Στις 22 Αυγούστου, έγινε δολοφονική απόπειρα εναντίον του, που πιθανόν είχε εξυφανθεί από τη βασιλομήτορα και τον οίκο των Γκιζ, από την οποία διέφυγε τραυματισμένος ελαφρά. Στις 24 Αυγούστου 1572 όμως, ο Κολινί και οι προτεστάντες ηγέτες, που είχαν προσκληθεί για να παρευρεθούν στο γάμο του μελλοντικού βασιλιά Ερρίκου Δ΄ και της Μαργαρίτας του Βαλουά στο Παρίσι, δολοφονήθηκαν κατά τις σφαγές της νύχτας του Αγίου Βαρθολομαίου.